**Upozornenie pre žiakov III. ročníka!**

V školskom roku 2017/2018 žiaci IV. ročníka absolvujú bezplatnú odbornú prax v termíne

**od 4. do 15. septembra 2017.**

Vzhľadom k tomu je potrebné, aby si žiaci znova našli firmu, alebo pokračovali v tej istej firme, v ktorej budú vykonávať bezplatnú odbornú prax a vyplnili potrebné tlačivo, ktoré nájdu na stránke školy. Vybraná firma musí mať presný názov, ktorý žiaci odkontrolujú s údajmi v obchodnom registri. **Vyplnené tlačivá hromadne odovzdá triedny učiteľ na sekretariát riaditeľa školy pani Mandincovej**  spolu so zoznamom žiakov a to najneskôr **do 16. júna 2017. Ak budú žiaci pokračovať v tej istej firme, nemusia vypĺňať znova tlačivo, ale napíšu naň, že pokračujú v tej istej firme a uvedú len jej názov.**

Na základe týchto, žiakmi uvedených údajov, vyplní pani Mandincová zmluvy o odbornej praxi, ktoré budú žiakom doručené najneskôr **26. júna 2017** a v tento deň si ich pôjdu aj dať potvrdiť. Potvrdené zmluvy prinesú naspäť **28. júna 2017,** t. j. v stredu. Predseda triedy ich vyzberá a prinesie ich na sekretariát riaditeľa školy.

Predmet odborná prax sa na vysvedčení nehodnotí zámkou, ale slovom absolvoval/neabsolvoval. Známka z práce z odbornej praxe sa započítava do predmetu podniková ekonomika alebo účtovníctvo. V prípade, že niekto neodovzdá prácu, považuje sa, že predmet neabsolvoval (lebo súčasťou práce je aj potvrdenie o účasti na odbornej praxi). Pre žiaka to znamená, že z tohto predmetu neprospel a preto bude musieť v auguste odovzdať prácu z odbornej praxe a spraviť k nej prezentáciu pred komisiou.

V prípade nejasností sa informujte u zástupkyne riaditeľ školy Ing. Bulkovej.